做野去開九龍城，梗係要去食泰國嘢啦，呢間餐廳雖然裝修唔係好靚，但成個感覺都好似去咗泰國咁！員工都係泰國人！佢＄40嘅午餐都有唔少選擇，叫咗個辣肉碎飯，好正，豆角同肉碎呢個配搭不得了，勁有口感！辣得嚟好惹味，辣椒乾又非常香！送飯真係一流，平時一定食唔晒咁大碟飯，但今次都可以清碟，真係不得了！跟餐杯野飲可以揀珍多冰，非常足料！呢個價錢真係好抵，同事話呢度嘅芒果糯米飯好正，但真係食唔落嘞，唯有下次再試啦！